
INSTRUCŢIUNI DE PLATĂ PENTRU BENEFICIARII SUBMĂSURII 

4.3, 7.2, 7.6, 19.2 obiective asimilate pentru proiectele de investiții cu construcții – montaj care se încadrează în prevederile OG nr. 15/2021 de la bugetul de stat (pentru sumele suplimentare rezultate în urma ajustării prin actualizarea prețurilor materialelor din cadrul contractelor de achiziție publică conform prevederilor OG nr. 15/ 2021)

Prezenta instrucțiune completează  Anexa V (care acum are secțiunea A și Secțiune B) respectiv completare cu Secțiunea C – prezentată mai jos, care se va anexa actelor adiționale la contractul de finanțare pentru decontarea sumelor privind ajustarea prețurilor conform OUG 15/ 2021.

C. PREVEDERI PRIVIND SUPORTAREA SUMELOR SUPLIMENTARE CU AJUSTAREA PREȚURILOR CU MATERIALELE DIN CADRUL CONTRACTELOR DE ACHIZIȚIE PUBLICĂ CONFORM PREVEDERILOR OG 15/ 2021

Sumele suplimentare cu ajustarea cheltuielilor eligibile din FEADR prevăzute pe linia bugetară - de la capitolul diverse şi neprevăzute din bugetul indicativ sau economii de atribuire nu se vor solicita spre decontare printr-o cerere de plata distincta. Sumele ramase de plata dupa epuizarea sumelor prevazute anterior se vor asigura de la bugetul de stat si se vor deconta intr-o cerere de plata distincta.  Dosarele cererilor de plata vor fi depuse conform Secțiunilor A și B din Instrucțiunea de plată cat și informațiilor suplimentare prevăzute în prezenta secțiune.
Beneficiarii pot depune cererile de plată în interiorul duratei de executie a contractului de finanțare.

Toate formularele depuse în cadrul dosarul cererii de plată vor fi codificate cu litera Z, ex: formular AP 0.1Z- Declarație de eșalonare; AP 1.1Z- Cerere de plată; AP 1.2Z- Declarație de cheltuieli.

[bookmark: _GoBack]Beneficiarul va depune o declarație de eșalonare “Rectificată” însoțită de un memoriu justificativ pentru rectificarea valorilor estimate din declarația de eșalonare inițială. 

Pentru decontarea sumelor suplimentare cu ajustarea de la bugetul de stat, beneficiarii vor depune cereri de plată distincte referitoare la solicitarea sumelor suplimentare rezultate în urma ajustării prețurilor în cadrul contractelor de achiziție publică. De asemenea, pentru sumele suplimentare rezultate în urma ajustării prețurilor se vor emite facturi distincte. 
· Modelele de formulare care trebuie completate de beneficiar (Cererea de plată, Declarația de cheltuieli) vor fi disponibile pe site-ul AFIR (www.afir.ro/instrumente/instrumente-de-lucru/tipizate-si-formulare-pndr-2020/). Pentru completarea formularelor tip, beneficiarul va utiliza cele mai recente documente în format electronic (pdf. editabil) postate pe site-ul AFIR;
· Dosarele Cererilor de plată aferente ajustărilor se depun în conformitate cu Declarația de eșalonare a depunerii Dosarelor Cererilor de Plată AP 0.1Z;
· Dosarele Cererilor de plată  pentru decontarea TVA-ului aferent ajustărilor se vor depune odată cu dosarul cererii de plată pentru cheltuielile cu ajustarea conform OG 15/ 2021 sau ulterior solicitării, în cereri de plată distincte, pentru autorizarea cheltuielilor purtătoare de TVA;
· Pentru a putea solicita decontarea de la bugetul de stat a cheltuielilor cu TVA aferente ajustării conform prevederilor OUG nr. 49/ 2015, cu modificările și completările ulterioare, beneficiarul trebuie să se încadreze în prevederile art. 43 din același act normativ și să aibă precizate în Contractul de finanțare, cu modificările și completările ulterioare, prevederile referitoare la posibilitatea decontării cheltuielilor cu TVA de la bugetul de stat;

Dosarul cererii de plată trebuie să cuprindă următoarele documente:
1. Cerere de plată –aferentă sumelor cu ajustarea conform OG nr. 15/ 2021;
2. Declarația de cheltuieli pentru cheltuielile aferente ajustării conform OG 15/2021; 
3. Copiile facturilor;
4. Copiile extraselor de cont (sau documente doveditoare cu valoare echivalentă – de exemplu: documente privind compensarea TVA prin ANAF) care dovedesc plata integrală a facturilor;
5. Garanția de buna execuție pentru lucrări, actualizată potrivit ajustărilor solicitate conform OG 15/2021 (doar daca lucrarile  nu sunt finalizate);
6. Autorizația de construire actualizata cu valoarea lucrărilor reprezentând ajustarea de preț conform OG 15/2021 (doar daca lucrările nu sunt finalizate);
7. Centralizatorul situațiilor de lucrări pentru lucrările executate și solicitate spre decontare conform OG 15/ 2021; Se va întocmi un singur centralizator al situațiilor de lucrări și o singură situație de plată. Sumele aferente ajustărilor din închiderea de deviz se vor evidenția distinct.  
Pe baza centralizatorului situațiilor de lucrări, documentele de plată- facturile, trebuie să fie întocmite la nivelul prețurilor din oferta câștigătoare, cu modificările ulterioare deja aprobate de AFIR, calculul ajustării prețurilor la materiale fiind evidențiat distinct;
8. Procesul verbal de recepție la terminarea lucrărilor;
9. Actul adițional la contractul de execuție privind determinarea prețului final al contractului, încheiat conform prevederilor din OG nr. 15/ 2021;
10. Hotărârea consiliului local privind aprobarea actualizării indicatorilor tehnico-economici, unde este cazul, însoțită de dovada din partea instituției prefectului ca a fost supusa controlului de legalitate al prefectului (la ultima/unica cerere de plată privind ajustarea conform prevederilor OG nr. 15/ 2021).

*Documentelor atașate dosarului cerere de plată li se aplică toate celelalte prevederi conform Anexei V – Instrucțiuni de plată, Secțiunile A, B și C, legate de formă, semnături și conținut.

Beneficiarii submăsurii 19.2 au obligația de a depune toate cererile de plată inițial la GAL pentru efectuarea verificării conformității (cu excepția proiectelor în cadrul cărora GAL este beneficiar), iar ulterior, odată cu depunerea dosarului cererii de plată la OJFIR/CRFIR se va prezenta și fișa de verificare a conformității emisă de GAL.





